ai4bharat/Pralekha huggingface dataset:
পরিসংখ্যানএবংকর্মসূচিরূপায়ণমন্ত্রক
কলকাতার ইন্ডিয়ান স্ট্যাটিস্টিক্যাল ইন্সটিটিউট এবং অস্ট্রেলিয়ার সিডনি ইউনিভার্সিটি অফ টেকনোলজির যৌথ উদ্যোগে নির্মিত ‘জয়েন্ট রিসার্চ ক্লাস্টার’এর উদ্বোধন
কলকাতা, ১৪ নভেম্বর, ২০১৯
কেন্দ্রীয় পরিসংখ্যান এবং কর্মসূচি রূপায়ণ মন্ত্রকের অধীন কলকাতার ইন্ডিয়ান স্ট্যাটিস্টিক্যাল ইন্সটিটিউট বিশ্বের বিভিন্ন বিশ্ববিদ্যালয়ের সঙ্গে যৌথভাবে কম্পিউটার বিজ্ঞান, উদ্ভাবনী প্রযুক্তি ক্ষেত্রে গুরুত্বপূর্ণ কাজ করে চলেছে। এরই অঙ্গ হিসেবে অস্ট্রেলিয়ার সিডনি ইউনিভার্সিটি অফ টেকনোলজির সহায়তায় আজ বরানগরে আইএসআই প্রাঙ্গণে ‘জয়েন্ট রিসার্চ ক্লাস্টার’এর সূচনা হল। কলকাতায় অবস্হিত অস্ট্রেলিয়ার বাণিজ্যদূত মিঃ অ্যান্ড্রু ফোর্ড এবং আইএসআই-এর অধিকর্তা অধ্যাপিকা সঙ্ঘমিত্রা বন্দোপাধ্যায় এর উদ্বোধন করেন। এর পাশাপাশি ‘মেশিন লার্নিং অ্যান্ড ইটস অ্যাপ্লিকেশন টু প্যাটার্ন রিকগনিশন’  বিষয়ের ওপর একটি আন্তর্জাতিক মানের আলোচনাসভারও আয়োজন করা হয়।
কুমির এবং হাঙরের হাত থেকে সাধারণ মানুষকে রক্ষা করার জন্য ড্রোনের ব্যবহার, উদ্ভাবনী প্রযুক্তিকে কাজে লাগিয়ে কি-বোর্ড ছাড়া মোবাইল এবং কম্পিউটারে লেখা, গাড়ি চালানোর সময় গাড়ির চালক ঘুমিয়ে পড়লে ইলেকট্রোইনসেফালোগ্রাম র মাধ্যমে অ্যালার্মের ব্যবস্হাপনার মতো বিষয় নিয়ে গবেষণামূলক কাজ চালানো হবে এই জয়েন্ট রিসার্চ ক্লাস্টারে।
আলোচনাসভার সূচনায় আইএসআই-এর অধিকর্তা সঙ্ঘমিত্রা বন্দোপাধ্যায় বলেন, ভারত প্রযুক্তি ক্ষেত্রে যথেষ্টই উন্নতি লাভ করেছে। নতুন প্রজন্মকে প্রযুক্তিগতভাবে আরও বেশি দক্ষ করে তোলা প্রয়োজন বলে তিনি জানান। শ্রীমতি বন্দোপাধ্যায় বলেন, এই জয়েন্ট রিসার্চ ক্লাস্টারের মাধ্যমে দুই দেশের বিজ্ঞানীদের মধ্যে গবেষণামূলক তথ্যের আদান-প্রদান সম্ভবপর হবে। তিনি আরও বলেন, ১৯৫৯ সালে আইএসআই এবং যাদবপুর বিশ্ববিদ্যালয় যৌথভাবে দেশীয় পদ্ধতিতে কম্পিউটার তৈরি করেছিল। সেই কম্পিউটারের অনুসন্ধান চালানো হচ্ছে। পাওয়া গেলে সেটি আইএসআই-তে সংরক্ষণ করে রাখা হবে।
অনুষ্ঠানে উপস্হিত সিভিপিআর বিভাগের প্রধান অধ্যাপক উমাপদ পাল বলেন, কি-প্যাড ছাড়া কম্পিউটার বা মোবাইলে শুধুমাত্র আঙুলের সাহায্যে কিভাবে অক্ষর বা সংখ্যা লেখা যায় তা নিয়ে গবেষণা চালাচ্ছে আইএসআই। ২০১৮ থেকে এই গবেষণার কাজ শুরু হয়েছে। এখনও এটি পরীক্ষামূলক স্তরে রয়েছে। আগামীদিনে যেকোন পরীক্ষায় সংক্ষিপ্ত ও বিস্তারিত উত্তর কম্পিউটারের মাধ্যমেই কিভাবে পরীক্ষা করা যায় তার গবেষণা চলছে বলেও তিনি জানান।
কলকাতায় অবস্হিত অস্ট্রেলিয়ার বাণিজ্যদূত মিঃ অ্যান্ড্রু ফোর্ড বলেন, ভারত এবং অস্ট্রেলিয়া সরকার শিক্ষা, বিজ্ঞান, প্রযুক্তি ক্ষেত্রে যৌথভাবে কাজ করে চলেছে। এরফলে দুই দেশের ছাত্রছাত্রী এবং বিজ্ঞানীদের জ্ঞানের আদান-প্রদান সম্ভব হচ্ছে বলেও তিনি জানান। সিডনি ইউনির্ভাসিটি অফ টেকনোলজির সহকারী ডিন প্রফেসার মাইকেল ব্লুমেনস্টিয়ান বলেন, জল সংরক্ষণ এবং দূষিত জলকে শোধন করে পানীয় জলে রূপান্তরিত করার ক্ষেত্রে ভারত এবং অস্ট্রেলিয়া বিশেষ উদ্যোগ নিয়েছে। প্রযুক্তিকে কাজে লাগিয়ে পশ্চিমবঙ্গের আর্সেনিক যুক্ত জেলাগুলিকে চিহ্নিত করে বিশুদ্ধ পানীয় জলের ব্যবস্হা করার ক্ষেত্রে সিডনির ইউনির্ভাসিটি অফ টেকনোলজি উদ্যোগ নিয়েছে বলেও তিনি জানান।
CG/SS/NS
(Visitor Counter : 45
বস্ত্রমন্ত্রক
বস্ত্র শিল্পের জন্য উৎপাদন সংযুক্তি উৎসাহভাতা  প্রকল্পের আওতায় আবেদন জানানোর তারিখ বাড়ানো হয়েছে
নয়াদিল্লি, ২৮ জানুয়ারি, ২০২২
কেন্দ্রীয় বস্ত্র মন্ত্রক বস্ত্র শিল্পের জন্য উৎপাদন সংযুক্তি উৎসাহভাতা  প্রকল্পের আওতায় আবেদন জানানোর সময়সীমা চলতি বছরের ১৪ই ফেব্রুয়ারি পর্যন্ত বাড়িয়েছে। উল্লেখ্য, পূর্বে এই প্রকল্পের আওতায় অনলাইনে আবেদন জানানোর শেষ তারিখ ছিল ৩১শে জানুয়ারি পর্যন্ত।
প্রকল্পের বিষয়ে বিস্তারিত নীতি-নির্দেশিকা পাওয়া যাবে এই লিঙ্কটিতে -
CG/SS/SB
(Visitor Counter : 121
সারওরসায়নমন্ত্রক
সার উৎপাদনকারী রাষ্ট্রায়ত্ত্ব সংস্থাগুলি কর্মক্ষমতা এবং ভবিষ্যৎ প্রস্তুতি পর্যালোচনা করেছেন শ্রী সদনন্দ গৌড়া
নতুন দিল্লি, ১৪ই অক্টোবর, ২০২০
\
কেন্দ্রীয় সার ও রসায়ন মন্ত্রী শ্রী সদানন্দ গৌড়া সার উৎপাদনকারী রাষ্ট্রায়ত্ত্ব সংস্থাগুলির কর্মক্ষমতা এবং তাদের ভবিষ্যৎ প্রস্তুতির বিষয়গুলি একটি বৈঠকে পর্যালোচনা করেছেন। এই বৈঠকে সার দপ্তরের সচিব শ্রী ছবিলেন্দ্র রাউল সহ বিভিন্ন সার উৎপাদনকারী রাষ্ট্রায়ত্ত্ব সংস্থাগুলির চিফ ম্যানেজিং ডিরেক্টররা উপস্থিত ছিলেন।
শ্রী গৌড়া সার উৎপাদনকারী রাষ্ট্রায়ত্ত্ব সংস্থাগুলি, লকডাউনের সময় বিভিন্ন সমস্যা অতিক্রম করে যেভাবে কৃষকদের কাছে তাদের উৎপাদিত সার পৌঁছে দিতে পেরেছে, তার জন্য অভিনন্দন জানিয়েছেন। দেশজুড়ে লকডাউনের সময়েও ইউরিয়া সহ অন্যান্য সার উৎপাদন এবং বন্টনের কাজ সুষ্ঠভাবে হয়েছে। দেশের সংস্থাগুলি এবং সার দপ্তরের আধিকারিকদের সক্রিয়তার কারণে ইউরিয়ার সঙ্কট দেখা যায় নি। এবছর খরিফ মরশুমে ভালো বৃষ্টিপাত হওয়ায় এবং বেশি জমিতে চাষের কারণে ইউরিয়ার চাহিদা বেড়ে গিয়েছিল।
আসন্ন রবি মরশুমে সার উৎপাদনকারী রাষ্ট্রায়ত্ত্ব সংস্থাগুলিকে প্রয়োজনীয় ব্যবস্থা নিতে মন্ত্রী পরামর্শ দিয়েছেন যাতে কৃষকরা যথাযথ সময়ে পর্যাপ্ত পরিমাণে সার পেতে পারেন। শ্রী গৌড়া, বিভিন্ন কারখানার চিফ ম্যানেজিং ডিরেক্টরদের নগদবিহীন আর্থিক লেনদেনের জন্য কৌশল তৈরি করার নির্দেশ দিয়েছেন। এর ফলে সারের জন্য বরাদ্দকৃত ভর্তুকি যথার্থ সুবিধাভোগীরা পাবেন। রাষ্ট্রায়ত্ত্ব সংস্থাগুলিকে আত্মনির্ভর হওয়ার পরামর্শ দিয়ে মন্ত্রী বলেছেন,ন্যানো ফার্টিলাইজার সহ বিভিন্ন ধরণের সার উৎপাদনে উদ্যোগী হতে, এছাড়াও উৎপাদন কেন্দ্রের প্রয়োজনীয় প্রযুক্তিগত উন্নয়নের পরিকল্পনা করতে হবে। এর মাধ্যমে রাষ্ট্রায়ত্ত্ব সার উৎপাদনকারী সংস্থাগুলিকে ভবিষ্যতে কেন্দ্রের বাজেটের ওপর মুখাপেক্ষী হতে হবে না এবং তারা বেসরকারী সংস্থাগুলির সঙ্গে প্রতিযোগিতা করতে পারবে।
শ্রী রাউল বিপর্যয় ব্যবস্থাপনার জন্য সংস্থাগুলিকে যথাযথ পরিকল্পনা গ্রহণ করতে বলেছেন। চিফ ম্যানেজিং ডিরেক্টররা তাঁদের সংস্থার বিষয়ে বিস্তারিতভাবে বৈঠকে জানিয়েছেন।
CG/CB/SFS
(Visitor Counter : 83
পর্যটনমন্ত্রক
করোনাভাইরাস সংক্রমণের প্রেক্ষিতে আগামী ১৫ অক্টোবর পর্যন্ত হোটেল / রেস্তোঁরা বন্ধ রাখার বিষয়ে কেন্দ্রীয় পর্যটন মন্ত্রক কোন চিঠি দেয়নি
নতুন দিল্লি, ২১ এপ্রিল, ২০২০
কেন্দ্রীয় পর্যটন মন্ত্রকের নজরে এসেছে যে, করোনাভাইরাস প্রাদুর্ভাবের কারণে চলতি বছরের ১৫ অক্টোবর পর্যন্ত হোটেল / রেস্তোঁরা বন্ধ থাকবে বলে মন্ত্রকের নাম করে একটি ভুয়ো চিঠি সোস্যাল মিডিয়ায় ঘুরছে। এর জেরে সমগ্র পর্যটন ক্ষেত্রে সংশয়ের সৃষ্টি হয়েছে। কেন্দ্রীয় পর্যটন মন্ত্রক পরিস্কার ভাবে জানিয়েছে যে, মন্ত্রকের পক্ষ থেকে এ ধরণের কোন চিঠি জারি করা হয় নি এবং সাধারণ মানুষ যেন এ ধরণের ভুয়ো খবরে বিশ্বাস না করেন।
পিআইবি ফ্যাক্ট চেকেও বিষয়টি তুলে ধরা হয়েছে।
কেন্দ্রীয় পর্যটন মন্ত্রক ইতিমধ্যেই সোশ্যাল মিডিয়াতে ছড়ানো এই চিঠি ভিত্তিহীন বলে জানিয়েছে এবং মুম্বাই পুলিশের সাইবার অপরাধ দমন শাখায় অভিযোগ দায়ের করেছে। পিআইবি ফ্যাক্ট চেক ইউনিটও কিছুদিন আগে প্রকাশিত এই চিঠি অস্বীকার করেছিল, কিন্তু নকল বার্তাটি আবার প্রচারিত হচ্ছে। গতকালও পিআইবি ফ্যাক্ট চেক ইউনিট এই বিষয়ে পুনরায় ব্যাখ্যা প্রকাশ করেছে। সকলকে এই জাতীয় বার্তা উপেক্ষা করার জন্য অনুরোধ করা হয়েছে এবং কেবলমাত্র সরকারি যোগাযোগ মাধ্যমের উপর বিশ্বাস রাখতে বলা হয়েছে।
(CG/SS
প্রধানমন্ত্রীরদপ্তর
পুনর্নবীকরণযোগ্য জ্বালানি, স্টার্ট-আপ উদ্যোগ, ওষুধ উৎপাদন, তথ্যপ্রযুক্তি, ডিজিটাল পদ্ধতিতে লেনদেন এবং পরিকাঠামোর মতো ক্ষেত্রগুলিতে ভারতের প্রসার ও অগ্রগতির সাফল্যকে গ্রীসের প্রধানমন্ত্রী ও অন্যান্যদের সামনে তুলে ধরলেন শ্রী নরেন্দ্র মোদী
নয়াদিল্লি, ২৫ আগস্ট, ২০২৩
পুনর্নবীকরণযোগ্য জ্বালানি, স্টার্ট-আপ, ফার্মা, তথ্যপ্রযুক্তি, ডিজিটাল পদ্ধতিতে লেনদেন এবং পরিকাঠামো সংক্রান্ত বিভিন্ন বিষয়ে ভারতের উদ্যোগ যে দেশের বাণিজ্যিক প্রচেষ্টাকে নানাভাবে উৎসাহ যুগিয়েছে, এ সম্পর্কে গ্রীসের প্রধানমন্ত্রী মিঃ কিরিয়াকোস মিতসোটাকিস-কে অবহিত করেছেন প্রধানমন্ত্রী শ্রী নরেন্দ্র মোদী। তাঁর সম্মানে আয়োজিত এক মধ্যাহ্নভোজের অবসরে শ্রী মোদী মিঃ মিতসোটাকিস এবং ভোজসভায় উপস্থিত অন্যান্যদের কাছে সংশ্লিষ্ট ক্ষেত্রগুলিতে ভারতের সাফল্য ও অগ্রগতির একটি চিত্র তুলে ধরেন। জাহাজ চলাচল, পরিকাঠামো, শক্তি ও জ্বালানি এবং অন্যান্য বাণিজ্যিক ক্ষেত্রগুলির সঙ্গে যুক্ত গ্রীক ও ভারতীয় পদস্থ কর্তাব্যক্তিদের সঙ্গে এক আলাপ-আলোচনায় মিলিত হন তিনি। এই ধরনের শিল্প সংস্থাগুলির সঙ্গে যুক্ত নেতৃবৃন্দ যে দ্বিপাক্ষিক সম্পর্ককে আরও জোরদার করে তোলার পাশাপাশি ভারত ও গ্রীসের মধ্যে অর্থনৈতিক সহযোগিতার প্রসার ঘটানোর কাজে এক গুরুত্বপূর্ণ ভূমিকা পালন করছেন, একথাও স্বীকার ধরেন তিনি।
ভারতে বর্তমানে বিনিয়োগের যে প্রচুর সুযোগ ও সম্ভাবনা রয়েছে তার সদ্ব্যবহারে এগিয়ে আসার জন্য বাণিজ্যিক নেতৃবৃন্দকে আহ্বান জানান প্রধানমন্ত্রী। ভারতের অগ্রগতিতে তাঁরাও এক গুরুত্বপূর্ণ ভূমিকা পালন করুন, এই মর্মে সংশ্লিষ্ট সকলকে আহ্বান জানান তিনি।
এদিন যে সমস্ত শিল্প সংস্থার সিইও-রা উপস্থিত ছিলেন এই আলাপ-আলোচনাকালে তাঁরা হলেন – মিঃ টি ই ট্রাইফোন , মিঃ জি পেরিস্টেরিস , মিসেস মেলিনা ট্রাভলউ , মিঃ স্পাইরোস থিওডোরোপোলস , মিঃ ফোকিয়ন কারাভিয়াস , মিঃ অ্যাসিলেস কন্সন্ট্যান্টা কোপিউলাস , মিঃ ই মাইটিলিনিয়স , মিঃ দিমিত্রি পাপালেক্সোপৌলস , মিঃ বিনিশ চুডকার , মিঃ অরুণ ডারোডিয়া , মিঃ শমিত মেহতা , মিঃ শ্রীনিবাস বোম্মিদালা , মিঃ সঞ্জীব পুরী , মিঃ ব্রিক্রম শ্রফ  এবং মিঃ হরিশ আহুজা ।
AC/SKD/DM/
(
সংখ্যালঘুবিষয়কমন্ত্রক
শ্রী মুখতার আব্বাস নকভি সংখ্যালঘু বিষয়ক মন্ত্রী হিসেবে দায়িত্ব গ্রহণ করলেন
নয়াদিল্লি, ৩১ মে, ২০১৯
শ্রী মুখতার আব্বাস নকভি আজ নতুন দিল্লির অন্ত্যোদয়া ভবনে সংখ্যালঘু বিষয়ক মন্ত্রী হিসেবে দায়িত্ব গ্রহণ করেছেন। সংখ্যালঘু বিষয়ক মন্ত্রকের সচিব শ্রী শৈলেশ ও অন্যান্য উচ্চপদস্হ আধিকারিকরা মন্ত্রীকে মন্ত্রকে স্বাগত জানান।
সাংবাদিকদের সঙ্গে কথাপ্রসঙ্গে সময় শ্রী নকভি জানান, “তিনটি E-শিক্ষা, কর্মসংস্হান ও ক্ষমতায়ন”-এর ওপর তিনি গুরুত্ব আরোপ করবেন যাতে সংখ্যালঘু মানুষজনদের আর্থ-সামাজিক ও শিক্ষাগত ক্ষমতায়ন নিশ্চিত করা যায়। তিনি বলেন, সমাজের প্রান্তিক পর্যায়ের মানুষটির কাছে উন্নয়নের ফল পৌঁছে দিতে সরকার প্রতিজ্ঞাবদ্ধ।
শ্রী নকভি এও বলেন, সংখ্যালঘুদের জন্য উন্নতমানের শিক্ষা ব্যবস্হার সুযোগ করে দেওয়ার ওপর গুরুত্ব আরোপ করা হবে। সংখ্যালঘুদের, বিশেষ করে মুসলিম মেয়েদের স্কুলছুটের হার কমাতে যুদ্ধকালীন তৎপরতা গ্রহণ করে দেশ জুড়ে সচেতনতামূলক কর্মসূচি চালু করবে সংখ্যালঘু বিষয়ক মন্ত্রক। প্রধানমন্ত্রী জন বিকাশ কর্মসূচির আওতায় সংখ্যালঘু অধ্যুষিত এলাকাগুলিতে যুদ্ধকালীন তৎপরতায় স্কুল, কলেজ, আইটিআই, পলিটেকনিক, ছাত্রাবাস, সদ্ভাবমন্ডপ ইত্যাদি গড়ে তোলা হবে যাতে উন্নতমানের শিক্ষা প্রদানের পরিকাঠামো নিশ্চিত করা যায়। শ্রী নকভি জানান, সংখ্যালঘু বিষয়ক মন্ত্রক একটি ১০০ দিনের কর্মসূচি তৈরি করেছে যাতে প্রধানমন্ত্রী শ্রী নরেন্দ্র মোদীর “সবকা সাথ, সবকা বিকাশ, সবকা বিশ্বাস”-এর প্রতিজ্ঞা পূরণে জোর দেওয়া যায়।
SSS/SC/NS
(Visitor Counter : 116
প্রধানমন্ত্রীরদপ্তর
রাষ্ট্রসংঘের সাধারণ পরিষদের নির্বাচিত সভাপতি এবং মালদ্বীপের বিদেশমন্ত্রী আবদুল্লা শাহিদের ২৩শে জুলাই প্রধানমন্ত্রীর সঙ্গে সাক্ষাৎ
নতুন দিল্লি, ২৩শে জুলাই, ২০২১
রাষ্ট্রসংঘের সাধারণ পরিষদ  –এর ৭৬তম অধিবেশনে নির্বাচিত সভাপতি এবং মালদ্বীপের বিদেশমন্ত্রী আবদুল্লা শাহিদ আজ প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন।
৭ই জুলাই নিউইয়র্কে নির্বাচিত হওয়ার পর মি. শাহিদ রাষ্ট্রসংঘ সাধারণ পরিষদের ৭৬তম অধিবেশনের জন্য সভাপতি হিসেবে কাজ করার আগে ভারত সফর করলেন।
প্রধানমন্ত্রী বিপুল ভোটে বিজয়ের জন্য় মি. শাহিদকে অভিনন্দন জানান। তিনি বলেন, এর মধ্যদিয়ে আন্তর্জাতিক স্তরে মালদ্বীপের গুরুত্ব যে বৃদ্ধি পাচ্ছে, তা প্রতিফলিত হল।
প্রধানমন্ত্রী “আশায় ভরা সভাপতিত্ব” শীর্ষক ভাষণের জন্য নির্বাচিত সভাপতিকে অভিনন্দন জানিয়েছেন। তিনি মি. শাহিদকে আশ্বস্ত করে বলেন, সভাপতি হিসেবে তাঁর কার্যকালে ভারত সব রকমের সহযোগিতা ও সমর্থন দেবে।
প্রধানমন্ত্রী রাষ্ট্রসংঘের বিভিন্ন সংগঠন সহ বহুস্তরীয় ব্যবস্থাপনার সংস্কারের গুরুত্বের কথা উল্লেখ করেছেন। তিনি মনে করেন, বিশ্বের বর্তমান বাস্তবতা অনুযায়ী এবং বৃহৎ জনগোষ্ঠীর আকাঙ্খা পূরণের জন্য এটি খুব প্রয়োজন।
প্রধানমন্ত্রী এবং মি. আবদুল্লা সাম্প্রতিক বছরগুলিতে ভারত, মালদ্বীপের দ্বিপাক্ষিক সম্পর্ক আরো নিবিড় হওয়ার বিষয়টি নিয়ে আলোচনা করেছেন। কোভিড – ১৯ মহামারীর মধ্যেও দ্বিপাক্ষিক বিভিন্ন প্রকল্পের অগ্রগতি সম্পর্কে তিনি সন্তোষ প্রকাশ করেছেন। শ্রী মোদী, ভারতের “ প্রতিবেশী প্রথম” নীতি এবং সাগর কর্মসূচীর গুরুত্বপূর্ণ স্তম্ভ হিসেবে মালদ্বীপকে বর্ণনা করেছেন।
CG/CB/SFS
(Visitor Counter : 141
প্রধানমন্ত্রীরদপ্তর
প্রধানমন্ত্রী রোজগার মেলায় ৫১ হাজারেরও বেশি নিয়োগপত্র বিতরণ করেছেন
কলকাতায় ২৮৪টি নিয়োগপত্র বিতরণ করা হ’ল
কলকাতা, ২৮ অগাস্ট, ২০২৩
আজ কলকাতার নিউটাউনে এসবিআই ইন্সটিটিউট অফ লিডারশিপ – এ রোজগার মেলা উপলক্ষে কেন্দ্রীয় শিক্ষা প্রতিমন্ত্রী ডাঃ সুভাষ সরকার সরকারি চাকরির ২৫টি নিয়োগপত্র তুলে দিলেন প্রার্থীদের হাতে। পরে, প্রায় ২৫৯টি নিয়োগপত্র ঐ অনুষ্ঠানে বিতরণ করা হ’ল নবনিযুক্তদের মধ্যে। সেন্ট্রাল রিজার্ভ পুলিশ ফোর্স , বর্ডার সিকিউরিটি ফোর্স , সেন্ট্রাল ইন্ডাস্ট্রিয়াল সিকিউরিটি ফোর্স , সশস্ত্র সীমা বল , অসম রাইফেলস, ইন্দো-টিবেটান বর্ডার পুলিশ  এবং নারকোটিক্স কন্ট্রোল ব্যুরো -র মতো কেন্দ্রীয় সশস্ত্র পুলিশ বাহিনীর বিভিন্ন দপ্তরে এই নিয়োগ হয়েছে।
প্রধানমন্ত্রী শ্রী নরেন্দ্র মোদী ভার্চ্যুয়াল মাধ্যমে দিল্লি থেকে রোজগার মেলার উদ্বোধন করেন। প্রধানমন্ত্রী ৫১ হাজারেরও বেশি নিয়োগপত্র আজ বিতরণ করেছেন। দেশের ৪৫টি বিভিন্ন জায়গায় রোজগার মেলার আয়োজন করা হয়।
অনুষ্ঠানে কেন্দ্রীয় মন্ত্রী বলেন যে, রোজগার মেলার উদ্দেশ্য স্বচ্ছতার সঙ্গে সরকারের নিয়োগ প্রক্রিয়াকে প্রাতিষ্ঠানিক রূপ দেওয়া। দেশকে আত্মনির্ভর করে তুলতে যুবসম্প্রদায়কে নিয়োগে অভিনব প্রক্রিয়া শুরু করার জন্য প্রধানমন্ত্রীর কাছে কৃতজ্ঞতা প্রকাশ করেন তিনি।
ডাঃ সরকার বলেন, কর্মসংস্থানকে অগ্রাধিকার দিতে প্রধানমন্ত্রী দৃঢ়প্রতিজ্ঞ। তাঁর ঐ স্বপ্নকে সফল করার লক্ষ্যে রোজগার মেলা একটি পদক্ষেপ। আরও কর্মসংস্থানের সুযোগ তৈরি এবং যুবসম্প্রদায়ের সশক্তিকরণ এবং তাদের দেশের উন্নয়নে সামিল করতে রোজগার মেলা অনুঘটক হিসেবে কাজ করবে বলে আশা। প্রধানমন্ত্রী নবনিযুক্ত কর্মীদের নাগরিকদের পরিষেবা দানের বিষয়ে অগ্রাধিকার দেওয়ার আবেদন জানান। তিনি বলেন নবনিযুক্তরা তাঁদের জীবনের একটি নতুন অধ্যায়ে প্রবেশ করছেন।
নবনিযুক্তরা আইগট কর্মযোগী পোর্টালে কর্মযোগী প্রারম্ভ অনলাইন মডিউলের সাহায্যে নিজেদের প্রশিক্ষিত করার সুযোগ পাবেন। ঐ পোর্টালে যে কোনও জায়গা থেকে যে কোনও যন্ত্রের মাধ্যমে ৬৭৩টিরও বেশি ই-লার্নিং পাঠ্যক্রমের সুবিধা পাওয়া যাবে।
AC/AP/SB…
(Visitor Counter : 72
সড়কপরিবহণওমহাসড়কমন্ত্রক
স্বয়ংক্রিয় পরীক্ষা কেন্দ্রের মাধ্যমে মোটর গাড়ির বাধ্যতামূলক ফিটনেস পরীক্ষা সংক্রান্ত বিষয়ে বিজ্ঞপ্তি জারি
নয়াদিল্লি, ০৭ এপ্রিল, ২০২২
চলতি বছরের ৫ই এপ্রিল কেন্দ্রীয় সড়ক পরিবহণ ও মহাসড়ক মন্ত্রক ১৯৮৯ সালের কেন্দ্রীয় মোটর যান আইনের ১৭৫ নম্বর ধারায় নিবন্ধিত স্বয়ংক্রিয় পরীক্ষা কেন্দ্রের মাধ্যমে মোটর গাড়ির বাধ্যতামূলক ফিটনেস পরীক্ষা সংক্রান্ত বিষয়ে একটি বিজ্ঞপ্তি জারি করেছে।
২০২৩ সালের পয়লা এপ্রিলের পর থেকে ভারী পণ্যবাহী যান/ভারী যাত্রীবাহী মোটর যানবাহন এবং ২০২৪ সালের পয়লা জুন থেকে মাঝারি পণ্যবাহী যান/মাঝারি যাত্রীবাহী মোটর যান ও পরিবহণের জন্য হাল্কা মোটরযানকে এই ফিটনেস পরীক্ষা করাতে হবে।
আরও বিস্তারিত জানতে ক্লিক করুন https://static.pib.gov.in/WriteReadData/specificdocs/documents/2022/apr/doc20224736801.pdf লিঙ্কে
CG/SS/SB
(Visitor Counter : 91
প্রধানমন্ত্রীরদপ্তর
রাজ্যের প্রতিষ্ঠা দিবস উপলক্ষে ঝাড়খন্ডবাসীকে প্রধানমন্ত্রীর শুভেচ্ছা
নয়াদিল্লি, ১৫ নভেম্বর, ২০২২
প্রধানমন্ত্রী শ্রী নরেন্দ্র মোদী রাজ্যের প্রতিষ্ঠা দিবস উপলক্ষে ঝাড়খন্ডবাসীকে শুভেচ্ছা জানিয়েছেন। প্রধানমন্ত্রী আশা করেন এই রাজ্য উন্নতির নতুন শিখরে পৌঁছাবে।
এক ট্যুইট বার্তায় প্রধানমন্ত্রী বলেছেন;
“ঝাড়খন্ডের প্রতিটি মানুষকে রাজ্যের প্রতিষ্ঠা দিবস উপলক্ষে অনেক অনেক অভিনন্দন জানাই। প্রাকৃতিক সম্পদ ও আদিবাসী সংস্কৃতিতে সমৃদ্ধ এই রাজ্য উন্নতির এক নতুন উচ্চতায় পৌঁছাক, আমি সেই কামনাই করি।”
PG/CB/NS
(
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে প্রায় ১৭৯ কোটি ১৪ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৫ কোটি ৪৯ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ০৪ মার্চ, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৭৯ কোটি ১৪ লক্ষ ৪৯ হাজার ৬৭০টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৫ কোটি ৪৯ লক্ষ ৩৪ হাজার ৮৪৬টি টিকার ডোজ হাতে রয়েছে।
CG/SS/SB
(
নির্বাচনকমিশন
ভোটে ব্যবহৃত ইভিএম মেশিনগুলি স্ট্রংরুমে সুরক্ষিত রয়েছে
নয়াদিল্লি, ২১ মে, ২০১৯
ভোটে ব্যবহৃত ইভিএম মেশিনগুলি স্ট্রংরুমে সুরক্ষিত রয়েছে বলে স্পষ্ট জানিয়েছে ভারতের নির্বাচন কমিশন। ভোট হওয়ার পর ইভিএম মেশিনগুলি পরিবর্তন করা হতে পারে বলে যে অভিযোগ উঠেছে এবং এ ধরনের কিছু খবর সংবাদমাধ্যমে প্রচারিত হচ্ছে তা সম্পূর্ণ ভিত্তিহীন বলে স্পষ্ট জানিয়েছে নির্বাচন কমিশন। ইভিএম মেশিনগুলি বদলানোর যে ছবি সংবাদমাধ্যমে ‘ভাইরাল’ হয়েছে, তার সঙ্গে ভোটে ব্যবহৃত ইভিএম মেশিনগুলির কোন সম্পর্ক নেই।
নির্বাচনের পর সমস্ত সিল করা ইভিএম এবং ভিভিপ্যাট মেশিনগুলি প্রার্থী এবং নির্বাচন কমিশনের পর্যবেক্ষকের উপস্থিতিতে কড়া নিরাপত্তার মধ্য দিয়ে স্ট্রংরুমে আনা হয়েছে। স্ট্রংরুমগুলিও সিল করার সময় ভিডিও করা হয়েছে এবং গণনা পর্যন্ত সিসিটিভি দ্বারা নজর রাখা হচ্ছে। স্ট্রংরুমগুলির নিরাপত্তার জন্য সর্বক্ষণ কেন্দ্রীয় বাহিনী মোতায়েন রয়েছে। এমনকি, প্রার্থী অথবা তাঁর প্রতিনিধি সেখানে ২৪ ঘন্টা উপস্থিত রয়েছেন।
গণনার দিন স্ট্রংরুমগুলি খোলা হবে প্রার্থী বা তাঁর প্রতিনিধি এবং নির্বাচনী পর্যবেক্ষকের উপস্থিতিতে। এই গোটা প্রক্রিয়াটি ভিডিওগ্রাফি করার ব্যবস্থাও করা হয়েছে। গণনা শুরু হওয়ার আগে প্রার্থী বা তাঁর প্রতিনিধিকে ইভিএম মেশিনের গায়ে লাগানো সিল, ট্যাগ, সিরিয়াল নম্বর দেখানো হবে।
নির্বাচনের দিন ঘোষণার পর বিভিন্ন রাজনৈতিক দলের প্রতিনিধিদের সঙ্গে একাধিকবার বৈঠকে এই নিয়মকানুনগুলি পরিষ্কার করে বুঝিয়ে দেওয়া হয়েছে। এরপরেও সমস্ত কেন্দ্রীয় নির্বাচনী আধিকারিক এবং জেলা নির্বাচনী আধিকারিকরা প্রার্থীদের গণনা প্রক্রিয়া সম্পর্কে বিস্তারিতভাবে জানিয়েছেন।
সমস্ত প্রশাসনিক নিয়ম, নিরাপত্তা কাঠামো এবং নির্দেশাবলী মেনে নির্বাচন কমিশন স্ট্রংরুমগুলিতে ইভিএম এবং ভিভিপ্যাটগুলির সুরক্ষার বন্দোবস্ত করেছে।
সংবাদমাধ্যমে ইভিএম সরানোর যে ছবি দেখানো হয়েছে, সেই ইভিএম মেশিনগুলি ভোটে ব্যবহার করা হয়নি। এই ধরণের ছবি কিভাবে প্রকাশিত হল, তা তদন্ত করে দেখা হবে। যদি কোন আধিকারিকের গাফিলতি থাকে, তাঁর বিরুদ্ধে ব্যবস্থা নেওয়া হবে বলে জানিয়েছে নির্বাচন কমিশন। ইভিএম সম্পর্কিত কোন অভিযোগ থাকলে নির্বাচন কমিশনের সদর দপ্তর নির্বাচন সদনের কন্ট্রোল রুমে ফোন করা যেতে পারে। কন্ট্রোল রুমের নম্বর হল –  ২৩০৫-২১২৩। আগামীকাল, অর্থাৎ ২২শে মে সকাল ১১টা থেকে এই নম্বরে ফোন করা যাবে।
CG/SS/DM
(Visitor Counter : 179
শিল্পওবাণিজ্যমন্ত্রক
নির্দিষ্ট কিছু কৃষিপণ্যের জন্য কেন্দ্র “পরিবহণ ও বিপণন সহায়তা” প্রকল্পের সংশোধন করেছে
দুগ্ধজাত সামগ্রী, যা আগে এই প্রকল্পে অন্তর্ভুক্ত ছিল না, এখন এর সুবিধে পাবে
সহায়তার পরিমাণ বাড়ানো হয়েছে, রপ্তানির জন্য সাহায্যের পরিমাণ সমুদ্র পথে ৫০ শতাংশ এবং আকাশ পথে ১০০ শতাংশ বাড়ানো হয়েছে
নতুন দিল্লি, ১০ সেপ্টেম্বর, ২০২১
কেন্দ্র নির্দিষ্ট কিছু কৃষিপণ্যের জন্য “পরিবহণ ও বিপণন সহায়তা” প্রকল্পের সংশোধন করেছে।
কেন্দ্রীয় বাণিজ্য বিভাগ ২০১৯ এর ফেব্রুয়ারীতে প্রকল্পটির সূচনা করে। ভারতীয় রপ্তানিকারকরা কৃষিপণ্য পরিবহণের সময় উচ্চহারে ব্যয় সমস্যার সম্মুখীন হতেন। তাদের সমস্যার সমাধানের জন্য আন্তর্জাতিক স্তরে পণ্য পরিবহণে সরকার, সাহায্যের উদ্যোগ নিয়েছে। প্রাথমিক পর্বে ২০২০র ৩১শে মে পর্যন্ত এটি কার্যকর ছিল। পরবর্তীতে এই সময়সীমা এবছরের ৩১শে মার্চ পর্যন্ত বাড়ানো হয়।
এখন পয়লা এপ্রিলের পর থেকে আগামী বছরের ৩১শে মার্চ পর্যন্ত সংশোধিত পরিবহণ ও বিপণন সহায়তার সুযোগ নির্দিষ্ট কিছু কৃষিপণ্যের জন্য বরাদ্দ করার বাণিজ্য দপ্তর সিদ্ধান্ত নিয়েছে। এই প্রকল্পে উল্লেখযোগ্য পরিবর্তনগুলির মধ্যে রয়েছে :
১। দুগ্ধজাত পণ্য এখন থেকে এই প্রকল্পের আওতাভুক্ত হল।
২। সমুদ্র পথে ৫০ শতাংশ এবং আকাশ পথে ১০০ শতাংশ সহায়তার পরিমাণ বাড়ানো হয়েছে।
বৈদেশিক বাণিজ্য দপ্তরের মহানির্দেশক সংশোধিত প্রকল্পের সুবিধা কিভাবে পাওয়া যাবে, সে সংক্রান্ত বিজ্ঞপ্তি শীঘ্রই প্রকাশ করবে। বর্ধিত সহায়ক মূল্যের ফলে যে সব ভারতীয় রপ্তানীকারক কৃষিপণ্য রপ্তানি করেন, তাদের পণ্য পরিবহণ বাবদ বাড়তি অর্থ দিতে হবে না।
CG/CB/SFS
(Visitor Counter : 125
নীতিআয়োগ
“পিচ টু মুভ” – স্টার্ট আপ শিল্প স্থাপনে আগ্রহীদের জন্য নীতি আয়োগের এক নতুন উদ্যোগ
নয়াদিল্লি, ১৪ আগস্ট, ২০১৮
স্টার্ট আপ শিল্প স্থাপনে আগ্রহীদের জন্য “পিচ টু মুভ” নামে একটি প্রতিযোগিতার সূচনা করেছে নীতি আয়োগ। বাণিজ্যিক চিন্তাভাবনাকে এক বিশিষ্ট বিচারকমণ্ডলীর কাছে এই প্রতিযোগিতার মাধ্যমে তুলে ধরার সুযোগ পাবেন নবীন শিল্পোদ্যোগীরা। “পিচ টু মুভ” প্রতিযোগিতার উদ্দেশ্য হল, স্টার্ট আপ শিল্পোদ্যোগগুলিকে চিহ্নিত করে উৎসাহদানের ব্যবস্থা করা এবং এর মাধ্যমে এক মিলিত, পরস্পর সংযুক্ত এবং পরিবেশ-বান্ধব ‘মোবিলিটি’র লক্ষ্য পূরণ। এই ধরণের শিল্পোদ্যোগ প্রচেষ্টার সঙ্গে একযোগে কাজ করে যাওয়ার আগ্রহ প্রকাশ করেছেন নীতি আয়োগের ভাইস চেয়ারম্যান ডঃ রাজীব কুমার।
প্রসঙ্গত উল্লেখ্য, একুশ শতকের উপযোগী উদ্ভাবন প্রচেষ্টা, কর্মসংস্থানের সুযোগ সৃষ্টি, অর্থনৈতিক অগ্রগতি এবং সামাজিক পরিবর্তনের একটি চালিকাশক্তি হিসাবে ‘মোবিলিটি’র গুরুত্বকে বিভিন্ন মঞ্চে তুলে ধরা হয়েছে।
এই প্রতিযোগিতার সূচনা সম্পর্কে নীতি আয়োগের সিইও শ্রী অমিতাভ কান্ত বলেছেন, “পিচ টু মুভ” কর্মসূচিটি বিভিন্ন শিল্পোদ্যোগীদের চিন্তাভাবনাকে বাস্তবায়িত করে তোলার এক সুবর্ণ সুযোগ এনে দিতে পারে।
প্রতিযোগিতাটির পরিকল্পনা করা হয়েছে দুটি পর্যায়ে। প্রথম পর্যায়ে ১২ আগস্ট, ২০১৮ থেকে ২৩ আগস্ট, ২০১৮-র মধ্যে আগ্রহী অংশগ্রহণকারীদের একটি বিস্তারিত আবেদনপত্র পূরণ করে পাঠাতে হবে http://mobilitypitch.movesummit.in/ - এই ওয়েবসাইটটিতে। শিল্প বিশেষজ্ঞরা ঐ আবেদনগুলি পরীক্ষা করে দেখার পর নির্বাচিত প্রার্থীদের আহ্বান জানানো হবে পরের রাউন্ডের অর্থাৎ, চূড়ান্ত প্রতিযোগিতার জন্য। এই পর্যায়ের প্রতিযোগিতা অনুষ্ঠিত হবে আগামী ৪ঠা সেপ্টেম্বর, ২০১৮ নয়াদিল্লিতে। সেখানে বিশিষ্ট বিচারকমণ্ডলীর কাছে তাঁদের উদ্ভাবনী চিন্তাভাবনাগুলিকে পেশ করার সুযোগ পাবেন প্রতিযোগীরা। চূড়ান্ত পর্যায়ে তিনটি স্টার্ট আপ শিল্পোদ্যোগকে বিজয়ী বলে ঘোষণা করা হবে। বিজয়ীদের হাতে পুরস্কার তুলে দেবেন প্রধানমন্ত্রী শ্রী নরেন্দ্র মোদী।
CG/SKD/DM/…
(Visitor Counter : 88
প্রতিরক্ষামন্ত্রক
স্বর্ণিম বিজয়বর্ষ স্পেশাল ট্রেনে বাংলাদেশের মুক্তি যোদ্ধাদের সফর
নয়াদিল্লি, ১৭ ডিসেম্বর, ২০২১
১৯৭১ সালে পাকিস্তানের বিরুদ্ধে ভারতের জয়ের সুবর্ণ জয়ন্তী বর্ষ হিসাবে স্বর্ণিম বিজয় বর্ষ অনুষ্ঠানের আয়োজন করা হয়। এই অনুষ্ঠানে যোগ দিতে বাংলাদেশের মুক্তি যোদ্ধা এবং সেদেশের সেনাবাহিনীতে কর্মরত সেনা জওয়ানদের নিয়ে একটি প্রতিনিধিদল ভারত সফর করছেন।
বাংলাদেশের এই প্রতিনিধিদলটি আজ নতুন দিল্লির সফদরজং স্টেশন থেকে স্বর্ণিম বিজয় বর্ষ স্পেশাল ট্রেনে করে আগ্রার উদ্দেশ্যে যাত্রা শুরু করেছেন। সেনাবাহিনীর অপারেশনাল লজিস্টিক শাখার মহানির্দেশক লেঃজেঃ এ কে সিং এবং উত্তর রেলের জেনারেল ম্যানেজার শ্রী আশুতোষ গঙ্গোল যুগ্মভাবে বিশেষ এই ট্রেনটির যাত্রার সূচনা করেন।
দু’দেশের মধ্যে সামরিক সহযোগিতার এক অটুট নিদর্শন এবং পারস্পরিক মৈত্রীর নিবিড় বন্ধনের অঙ্গ হিসাবে এই প্রতিনিধিদলটি তাজমহল ও আজমের শরিফের দরগা পরিদর্শনে যাবে। ভারত যখন ১৯৭১ সালের যুদ্ধের বিজয়গাঁথা উদযাপন করছে, তখন মুক্তি যোদ্ধাদের এই সফরের মধ্য দিয়ে সেদেশের মুক্তি যুদ্ধে ভারতীয় সেনাবাহিনীর অবদান ও বলিদানের প্রতি কৃতজ্ঞতা প্রকাশ পাচ্ছে।
CG/BD/SB
(Visitor Counter : 90
নীতিআয়োগ
ভারতের ২১ শতকের স্বাস্হ্য ব্যবস্হা গড়ে তোলা নিয়ে একটি প্রতিবেদন প্রকাশ করল নীতি আয়োগ
নয়াদিল্লি, ১৮ নভেম্বর, ২০১৯
আজ নতুন দিল্লিতে একটি অনুষ্ঠানে ভারতের ২১ শতকের স্বাস্হ্য ব্যবস্হা গড়ে তোলা নিয়ে একটি প্রতিবেদন প্রকাশ করল নীতি আয়োগ। নীতি আয়োগের উপাধ্যক্ষ ডঃ রাজীব কুমার বিল গেটস-এর উপস্হিতিতে এই প্রতিবেদনটি প্রকাশ করেন। নীতি আয়োগের আধিকারিকবৃন্দ, নীতি নির্ধারক, এ বিষয়ক জাতীয় ও আন্তর্জাতিক প্রতিনিধি এবং বিল ও মেলিন্ডা গেটস ফাউন্ডেশনের প্রতিনিধিরা এই প্রতিবেদন প্রকাশ অনুষ্ঠানে উপস্হিত ছিলেন।
বিগত কয়েক বছরে ভারত দেশের পৌঁছানো যায়নি এবং দুর্বল মানুষজনের কাছে উন্নত ধরণের এবং স্বল্প খরচায় স্বাস্হ্য পরিষেবা পৌঁছানোর প্রয়াস চালাচ্ছে। দেশের নীতি ক্ষেত্রে স্বাস্হ্যকে সবথেকে গুরুত্ব দেওয়ায় এই প্রতিবেদনে ভারতের স্বাস্হ্য ব্যবস্হার সম্পূর্ণ রূপান্তরের একটি স্বচ্ছ ছবি তুলে ধরা হয়েছে।
অনুষ্ঠানে নীতি আয়োগের উপাধ্যক্ষ ডঃ রাজীব কুমার বলেন, দেশের স্বাস্হ্য ব্যবস্হার আর্থিক দিকটি এবং একইসঙ্গে এই পরিষেবা সকলের কাছে পৌঁছে দেওয়ায় যে অন্তরায় সৃষ্টি হয়েছিল তা অতিক্রম করে আমাদের এগোতে হচ্ছে। বর্তমানে দেশের আম-নাগরিকের স্বাস্হ্যে প্রগতি আনার লক্ষ্যে বিভিন্ন সুযোগ-সুবিধা সৃষ্টির ওপর ভারতকে গুরুত্ব দিতে হবে।
ভারতের স্বাস্হ্য ক্ষেত্রে গুরুত্বপূর্ণ উন্নতি হওয়ায় বিল ও মেলিন্ডা গেটস ফাউন্ডেশনের সহ অধ্যক্ষ বিল গেটস বলেন, সব ক্ষেত্রেই প্রাথমিক স্বাস্হ্য পরিষেবা উন্নত করাই সবথেকে বেশি গুরুত্বপূর্ণ। ভারত আশাব্যাঞ্জক পরিস্হিতিতে রয়েছে বলে তিনি মনে করেন এবং তিনি এও বলেন, অন্যান্য দেশের ক্ষেত্রে ভারতকে একটি উদাহরণ হিসেবে চিহ্নিত করতে হবে। তিনি আরও বলেন, বেসরকারি ক্ষেত্রকে স্বাস্হ্য পরিষেবা ক্ষেত্রে আরও বেশি করে সংযুক্ত করতে হবে যাতে মূল বাধাগুলি দূর করা যায় এবং এক্ষেত্রে গেটস ফাউন্ডেশন তার বিভিন্ন উদ্যোগের মাধ্যমে সাহায্য করতে উৎসুক।
SS/NS
(Visitor Counter : 112
প্রধানমন্ত্রীরদপ্তর
নতুন সংসদ ভবন সম্পর্কে নাগরিকদের ভাবনা সম্বলিত ভয়েস ওভারের ভিডিও প্রধানমন্ত্রী সকলের সঙ্গে ভাগ করে নিয়েছেন
নতুন দিল্লি, ২৭শে মে, ২০২৩
প্রধানমন্ত্রী শ্রী নরেন্দ্র মোদীর অনুরোধে নাগরিকরা নতুন সংসদ ভবন সম্পর্কে তাদের ভাবনা সম্বলিত ভয়েস ওভারের ভিডিও পাঠিয়েছেন। প্রধানমন্ত্রী সেই ভিডিও সকলের সঙ্গে ভাগ করে নিয়েছেন।
কেন্দ্রীয় মন্ত্রী শ্রী হরদীপ সিং পুরী, লোকসভার অধ্যক্ষ শ্রী ওম বিড়লা সহ বিশিষ্টজনেদের ভয়েস ওভার সম্বলিত ভিডিও তিনি সকলের মধ্যে ভাগ করে নিয়েছেন।
প্রধানমন্ত্রী তাঁর ট্যুইটার হ্যান্ডেলে ভিডিওগুলি রিট্যুইট করার সময় বলেছেন:
“#MyParliamentMyPride –এ অনেকেই তাদের আনন্দ প্রকাশ করেছেন। আবেগপূর্ণ ভয়েস ওভারের মধ্য দিয়ে তারা নতুন সংসদ ভবন প্রাপ্তির গর্ব প্রকাশ করেছেন। এই ভবন মানুষের আকাঙ্খা পূরণে আরো সক্রিয়ভাবে কাজ করবে।”
“গণতন্ত্রের এই মন্দির ভারতের উন্নয়ন যাত্রার শক্তিশালী করা এবং লক্ষ লক্ষ মানুষের ক্ষমতায়নের উদ্যোগ অব্যাহত রাখবে। #MyParliamentMyPride”
(CG/CB/SFS